20,000 Leagues Under the Sea (1954ko filma)

20,000 Leagues Under the Sea () 1954ko abenturazko filma da, Richard Fleischer estatubatuar zinemagileak zuzendu zuena. Jules Verne idazlearen Hogei mila legoako bidaia itsaspetik eleberriaren egokitzapena da. Kirk Douglas, James Mason, Peter Lorre eta Paul Lukas izan ziren antzezle nagusiak.

Hiru Oscar saritarako izendatua izan zen, eta bi irabazi zituen: zuzendaritza artistiko onenarena (John Meehan eta Emile Kuri) eta efektu berezi onenena (John Hench eta Joshua Meador). Filma steampunkaren aurrekaritzat hartua da. 

 Argumentua 
1868an, Hegoaldeko Ozeano Barean, itsasontziek balea arraro baten erasoak jasan ohi dituzte. Itsasoko lasaitasuna hausten ari den piztia ehizatzeko asmoz, estatubatuarrek gerraontzi bat itsasoratu berri dute. Baina munstroak gerraontzia ere erasoko du, eta haren ahalmen militarra ez da aski izango hondoratzea galarazteko. 

Alabaina, ustez itsas-munstroa zena Nautilus izeneko altzairuzko itsaspeko bat da, garai haietarako sinistezina zen tramankulua. Itsaspekoaren agintean Nemo kapitaina (James Mason) dago, itsaspeko sekretuak inork ez bezala ezagutzen dituen gizon ikasia, baina gizateriarekin erabat sumindurik dagoena. Hondoratutako gerraontzitik bizirik atera diren bakarrak Pierre Aronnax irakaslea (Paul Lukas), haren laguntzaile Conseil (Peter Lorre) eta Ned Land arpoilaria (Kirk Douglas) dira. Nautilus itsaspekoko eskifaiak hiru gizon horiek erreskatatuko ditu, eta Nemo kapitainak itsaspekoa eta itsas hondoko mundu sekretua ezagutzeko gonbitea egingo die. Nemo kapitainaren ezusteko gonbidatuak erabat txunditurik geldituko dira.

 Aktoreak 
 Kirk Douglas: Ned Land
 James Mason: Nemo kapitaina
 Paul Lukas: Pierre Aronnax irakalea
 Peter Lorre: Conseil
 Robert J. Wilke: Nautilus itsaspeko lehen komandantea
 Ted de Corsia: Farragut kapitaina
 Carleton Young: John Howard
 J. M. Kerrigan: Billy
 Percy Helton: gurdi gidariar
 Ted Cooper: Abraham Lincoln ontziko lehen komandantea
 Fred Graham: Casey

 Erreferentziak 

 Kanpo estekak 
  20,000 Leagues Under the Sea filmaren iragarkia, youtube.com 

Kategoria:Jules Verneren idazlanetan oinarritutako filmak
Kategoria:Walt Disney Picturesek ekoitzitako filmak
Kategoria:Ameriketako Estatu Batuetako filmak
Kategoria:Efektu berezi onenen Oscar sariaren irabazleak
Kategoria:Zuzendaritza artistiko onenaren Oscar sariaren irabazleak
Kategoria:1950eko hamarkadako abentura filmak
Kategoria:Itsaspekoei buruzko filmak
Kategoria:Disneyren filmak
Kategoria:Zientzia-fikziozko eleberrietan oinarritutako filmak
Kategoria:Viktoriar Aroan girotutako filmak
Kategoria:San Frantziskon (Kalifornia) girotutako filmak
Kategoria:Ozeano Barean girotutako filmak
Kategoria:1868an girotutako filmak
Kategoria:1954ko filmak